*Návrh VZN v úplnom znení vyvesený na úradnej tabuli v obci Zamarovce dňa:* ***03.09.2020.***

*VZN v úplnom znení vyvesené na úradnej tabuli v obci Zamarovce dňa: ......................* ***2020.***

*VZN v úplnom znení nadobúda účinnosť dňa: ........................****2020.***

 *Obec Zamarovce v súlade s ustanovením § 6 ods. 1 a § 4, ods. 5 písm. a) bod 3) zákona č. 369/1990 Zb. o obecnom zriadení v znení neskorších predpisov* **v y d á v a** pre územie obce Zamarovce toto

**VŠEOBECNE ZÁVÄZNÉ NARIADENIE**

**Obce ZAMAROVCE**

**č. 1/2020**

***o pravidlách času predaja v obchode a času prevádzky služieb***

***na území obce Zamarovce***

**VŠEOBECNE ZÁVÄZNÉ NARIADENIE OBCE ZAMAROVCE**

**č. 1/2020**

**o pravidlách času predaja a času prevádzky služieb na území Obce Zamarovce**

Obecné zastupiteľstvo obce Zamarovce podľa § 6 ods. 1 a § 4, ods.5 písm. a), bod 3 zákona č. 369/1990 Zb. o obecnom zriadení v znení neskorších predpisov vydáva toto všeobecne záväzné nariadenie (ďalej len „VZN“), o pravidlách času predaja v obchode a času prevádzky služieb na území obce Zamarovce.

**Čl. 1**

**Úvodné ustanovenia**

1. Toto všeobecne záväzné nariadenie určuje pravidlá času predaja v obchode a času prevádzky služieb (ďalej len „prevádzková doba“) v prevádzkarňach zriadených na území obce Zamarovce subjektmi oprávnenými na podnikanie.
2. VZN sa vzťahuje na všetky prevádzkarne obchodu a služieb a prevádzkarne výrobných živností zriadených na území obce Zamarovce, s výnimkou prevádzkarní, v ktorých prevádzkovú dobu schvaľuje iný orgán v zmysle osobitných predpisov.

**Čl. 2**

**Základné pojmy**

1. Prevádzkarňou sa na účely tohto VZN rozumie priestor, v ktorom sa uskutočňuje určitá podnikateľská činnosť a na ktorý bolo príslušným stavebným úradom vydané právoplatné rozhodnutie o účele užívania na obchod a služby, príp. na predaj konkrétne určeného sortimentu tovaru alebo poskytovanie konkrétneho druhu služieb podľa osobitného predpisu.
2. Prevádzková doba je časovo ohraničená časť dňa, počas ktorej je v prevádzkarni vykonávaná hlavná časť podnikateľskej činnosti a prevádzkareň je sprístupnená verejnosti, t.j. v prevádzkarni sa vykonáva predaj tovaru alebo sú poskytované služby spotrebiteľom.
3. Prevádzkarňou s pohostinskou činnosťou sa pre účely tohto VZN rozumie reštaurácia, bar, pub, krčma, pohostinstvo, bufet, cukráreň, rýchle občerstvenie a ďalšie prevádzkarne podobného charakteru, kde sa predávajú jedlá a nápoje na priamu konzumáciu na mieste, vrátane predaja polotovarov alebo doplnkového tovaru.
4. Podnikateľom je osoba zapísaná v obchodnom registri, osoba podnikajúca na základe živnostenského oprávnenia, osoba podnikajúca na základe iného ako živnostenského oprávnenia podľa osobitných predpisov, fyzická osoba, ktorá vykonáva poľnohospodársku výrobu a je zapísaná do evidencie podľa osobitného predpisu.
5. Prevádzkovateľom prevádzkarne je podnikateľ, ktorý v prevádzkarni vykonáva podnikateľskú činnosť predajom tovaru alebo poskytovaním služieb.
6. Služby osobitného charakteru sa pre účely tohto VZN rozumejú služby osobného charakteru (kaderníctvo, kozmetika, manikúra, pedikúra, nechtový dizajn, holičstvo), služby zabezpečujúce rekondíciu a regeneráciu (fitnes štúdio, posilňovňa, spinning, sauna, masáže, solárium, vírivka, bazén), služby cestovnej kancelárie (agentúry), služby realitnej kancelárie (agentúry), služby čistiarne, služby práčovne – zberne šatstva a bielizne, služby požičovne (nosičov, šiat, motorových vozidiel, náradia, športového vybavenia), služby záložne a prípadne iné obdobné služby rovnakého charakteru.
7. Exteriérové sedenie pre účely tohto VZN je sezónne rozšírenie odbytovej plochy zariadení reštauračného, kaviarenského, pohostinského alebo cukrárenského charakteru zriadených pred prevádzkarňami, ktoré je súčasťou prevádzkarne.
8. Produkciou hudby sa pre účely tohto VZN rozumie najmä hudba určená na tanečnú zábavu, reprodukovaná hudba technickými zariadeniami určená k tancu alebo počúvaniu, koncertné vystúpenie, živá hudba na počúvanie, spev.

**Čl. 3**

**Všeobecné ustanovenia**

1. Podmienky predaja výrobkov a poskytovania služieb na trhových miestach na území obce Zamarovce ambulantný predaj sú upravené príslušnými VZN. Vlastníctvo nehnuteľnosti neoprávňuje príslušného vlastníka k povoleniu ambulantného predaja.
2. Hazardné hry môžu byť prevádzkované prevádzkovateľom iba pri dodržaní podmienok prevádzkovania hazardných hier a ostatných povinností ustanovených zákonom č. 171/2005 Z. z. o hazardných hrách v znení neskorších predpisov, podmienok určených v licencii, ustanovení bezpečnostného projektu a ustanovení herného plánu.

**Čl. 4**

**Základné povinnosti podnikateľov**

1. Prevádzkareň musí byť označená obchodným menom a sídlom resp. miestom podnikania prevádzkovateľa, ku ktorému sa môže pripojiť názov prevádzkarne alebo iné rozlišujúce označenie; na vhodnom a trvale viditeľnom mieste musí byť uvedené meno a priezvisko osoby zodpovednej za činnosť prevádzkarne, prevádzková doba a kategória a trieda ak ide o ubytovacie zariadenie.
2. Prevádzkovateľ písomne ohlási obci prevádzkovú dobu prevádzkarne, alebo zmenu prevádzkovej doby prevádzkarne najmenej päť dní pred otvorením prevádzkarne alebo uskutočnením zmeny prevádzkovej doby prevádzkarne. Ohlásenie obsahuje tieto údaje: obchodné meno, sídlo/miesto podnikania, IČO, názov prevádzkarne, adresu prevádzkarne, účel využitia prevádzkarne, prevádzkovú dobu prevádzkarne, (viď príloha č. 1 k VZN č. 1/2020 – oznámenie o prevádzkovej dobe).
3. Oznámenie o jednorazovej zmene prevádzkového času pri organizovaní spoločenskej akcie ( napr. svadba, promócie, výročie) je prevádzkovateľ povinný písomne ohlásiť obci najmenej 3 dni pred konaním akcie, (viď príloha č. 2 k VZN č. 1/2020 – oznámenie o konaní verejného kultúrneho a športového podujatia interiér/exteriér).
4. Prevádzkovateľ je povinný zabezpečiť, aby v súvislosti s výkonom podnikateľskej činnosti prevádzky boli dodržané všetky zákonné normy vzťahujúce sa na daný typ podnikania, vrátane platných VZN obce, najmä:
* dodržiavať určený prevádzkový čas
* zabezpečiť aby sa po skončení prevádzkového času v prevádzke nezdržiavali tretie osoby

( hostia, spotrebitelia, zákazníci)

* nedochádzalo k rušeniu pokoja, k rušeniu nočného kľudu a verejného poriadku, aby hluk zo zariadení a hudobnej produkcie, vrátane hlasového prejavu prítomných osôb neprekročil najvyššie prípustné hodnoty ustanovené príslušnými právnymi predpismi
* umožniť kontrolnému orgánu vstup do prevádzky za účelom vykonania previerky dodržiavania prevádzkovej doby.
1. Prevádzkovateľ zodpovedá za dodržiavanie určenej prevádzkovej doby a ďalších povinností upravených osobitnými predpismi ( zák. č. 250/2007 Z. z. o ochrane spotrebiteľa v platnom znení).

**Čl. 5**

 **Všeobecná prevádzková doba**

1. Prevádzková doba na území obce Zamarovce sa určuje nasledovne:
2. **všeobecná prevádzková doba určená časom od 06.00 hod. do 22.00 hod**. pre prevádzkarne
* s maloobchodným a veľkoobchodným predajom tovaru
* poskytujúce služby a služby osobitného charakteru
1. **osobitná prevádzková doba určená časom od 5.00 hod. do 23.00 hod**. pre prevádzkarne
* s predajom periodickej a neperiodickej tlače a tlačovín
* s predajom tovaru účelovo určená ako nočná maloobchodná predajňa potravín a rozličného tovaru
1. **časovo neobmedzená prevádzková doba – od 0.00 hod. do 24.00 hod.**
* prevádzkarne poskytujúce služby prechodného ubytovania,
* čerpacie stanice pohonných hmôt,
* lekárne a predajne zdravotníckych pomôcok
* herne určené na prevádzkovanie hazardných hier v zmysle zákona č. 171/2005 Z. z. o hazardných hrách v znení neskorších predpisov.

**2.** Prevádzková doba pre prevádzkarne poskytujúce reštauračné a pohostinské služby a sezónne exteriérové posedenie funkčne súvisiace s prevádzkarňou je nasledovná:

1. v dňoch **nedeľa až štvrtok v rozpätí od 7.00 hod. do 24.00 hod**. a v dňoch **piatok až sobota v rozpätí od 7.00 hod. do 05.00 hod.** v prevádzkarňach poskytujúcich reštauračné a pohostinské služby **s prísluchovou hudbou** vrátane prevádzkarni s integrovanou herňou,
2. Prevádzková doba pre prevádzkarne poskytujúce reštauračné a pohostinské služby a prevádzkarne, kde dochádza aj **k verejnej produkcii hudby alebo v čase usporiadania verejných kultúrnych podujatí spojených s verejnou hudobnou produkciou** je určená nasledovne:
3. v dňoch **pondelok až nedeľa v čase od 10.00 hod. do 22.00 hod**., ak sú umiestnené v nebytových priestoroch priamo priľahlých so stavbami určenými na bývanie, resp. so stavbami, v ktorých sa nachádzajú priestory na bývanie, alebo sa nachádzajú priamo v stavbe bytového domu, resp. v stavbe nebytovej budovy, kde sa nachádzajú priestory určené na bývanie,
4. v dňoch **nedeľa až štvrtok v čase od 10.00 hod. do 22.00 hod**. a v dňoch **piatok až sobota v čase od 10.00 hod. do 24.00 hod.**, ak sú umiestnené v nebytových priestoroch, ktoré nie sú priľahlé so stavbami určenými na bývanie, alebo sa priamo nenachádzajú v stavbe bytového domu, kde sú určené priestory na bývanie.
5. Prevádzková doba určená v predchádzajúcom odseku tohto článku pre prevádzkarne, kde dochádza k verejnej produkcii hudby, sa nevzťahuje na akcie organizované obcou Zamarovce, alebo v spolupráci s obcou Zamarovce a na akcie organizované 26. decembra a 31. decembra.

**Čl. 6**

**Kontrolná činnosť**

1. Kontrolnú činnosť nad dodržiavaním tohto VZN na území obce Zamarovce vykonávajú:

a) starosta obce,

b) poverení zamestnanci Obecného úradu Zamarovce,

c) hlavný kontrolór obce,

**Čl. 7**

**Účinnosť**

1. Toto všeobecne záväzné nariadenie bolo schválené uznesením Obecného zastupiteľstva obce Zamarovce č. ......................, dňa ....................
2. Toto všeobecne záväzné nariadenie nadobúda účinnosť dňa ....................2020.

 Mgr. Peter Minárik

 starosta obce